jkorsvik/nowiki_second_scrape_merged huggingface dataset:
Douglas Fairbanks

Douglas Fairbanks sr. (født Douglas Elton Thomas Ullman 23. mai 1883 i Denver i Colorado, død 12. desember 1939) var en amerikansk skuespiller, filmforfatter, regissør og filmprodusent, og som er kjent for fartsfylte, atletiske roller i stumfilmer som Zorros merke (1920), De tre musketerer (1921), Robin Hood (1922), Tyven i Bagdad (1924) og Den sorte pirat (1926).
Douglas ble født i Denver i Colorado, sønn av Hezekiah Charles Ullman (født 1833) og Ella Adelaide Marsh (født 1850). Hans halvbror var John Fairbanks (født 1873); og hans bror var Robert Payne Ullman (13. mars 1882 – 22. februar 1948).
Fairbanks' sønn var Douglas Fairbanks jr. (9. desember 1909 – 7. mai 2000), også en amerikansk skuespiller. Han var gift med skuespilleren Mary Pickford (1892–1979) 1920–1936. Han har en stjerne på Hollywood Walk of Fame.


== Filmografi i utvalg ==
1915 – Double Trouble
1915 – Mammas egen gut
1916 – En Hustru ved Pressens Hjelp
1916 – Manden som gjør hvad der falder ham ind
1916 – The Half-Breed
1916 – Hands up (The Good Bad Man)
1916 – En Flirt med Skjebnen
1916 – Manhattan Madness
1916 – Reggie Mixes In
1916 – Intoleranse
1917 – Down to Earth
1917 – Ud og ind igjen
1917 – Vild og gær'n (Wild and Woolly)
1917 – Reaching for the Moon
1917 – A Modern Musketeer
1918 – Harems-eventyr (Bound in Morocco)
1918 – Arizona
1918 – He Comes Up Smiling
1918 – Mr. Fix-It
1918 – Headin’ South
1918 – Say! Young Fellow
1919 – When the Clouds Roll By
1919 – The Knickerbocker Buckaroo
1919 – His Majesty, the American
1920 – Zorros merke
1920 – The Mollycoddle
1921 – De tre musketerer
1922 – Robin Hood
1924 – Tyven i Bagdad
1926 – Den sorte pirat


== Referanser ==


== Eksterne lenker ==
(en) Douglas Fairbanks på Internet Movie Database 
(sv) Douglas Fairbanks i Svensk Filmdatabas 
(da) Douglas Fairbanks på Filmdatabasen 
(da) Douglas Fairbanks på Scope 
(fr) Douglas Fairbanks på Allociné 
(en) Douglas Fairbanks på AllMovie 
(en) Douglas Fairbanks hos Rotten Tomatoes 
(en) Douglas Fairbanks hos The Movie Database 
(en) Douglas Fairbanks hos Internet Broadway Database 
The Douglas Fairbanks Site
The Douglas Fairbanks Museum Arkivert 16. september 2008 hos Wayback Machine.
Michael York

Michael York (egentlig Michael Hugh Johnson)  (født 27. mars 1942 i Fulmer i England) er en britisk skuespiller som er bosatt i California i USA. Han spilte en rolle som Basil Exposition i Austin Powers-filmene og som «Brian Roberts» i «Cabaret» fra 1972.
Han turnerte med National Youth Theatre (Det nasjonale ungdomsteateret) og spilte sammen med Oxford National Youth Theatre foruten University College Players før han var utdannet med en eksamen i engelsk ved Universitetet i Oxford i England i 1964. Han var ansatt ved Dundee Repertory før han møtte Franco Zeffirelli da Det britiske nasjonalteateret i 1965 satte opp William Shakespeare-stykket Much Ado About Nothing.
Zeffirelli lot York først få rollen som Lucentio i The Taming of the Shrew (1967), deretter som Tybalt i Romeo and Juliet sammen med Richard Burton og Elizabeth Taylor. I 1977 spilte han Døperen Johannes i filmen Jesus of Nazareth.
I mellomtiden hadde York allerede vært på britisk fjernsyn som Jolyon i The Forsyte Saga i 1967. Kjente filmer er Cabaret (1972, i rollen som forfatteren Brian Roberts) og De tre musketerer (1973).
Han har også vært benyttet som lesestemme i lydbøker. Han har en stjerne på Hollywood Walk of Fame.  
Yorks stesønn er Star Wars-produsenten Rick McCallum.


== Filmografi (utvalg) ==


== Referanser ==


== Eksterne lenker ==
Offisielt nettsted 
(en) Michael York – kategori av bilder, video eller lyd på Commons 
(en) Michael York på Internet Movie Database 
(sv) Michael York i Svensk Filmdatabas 
(da) Michael York på Filmdatabasen 
(da) Michael York på Scope 
(fr) Michael York på Allociné 
(en) Michael York på AllMovie 
(en) Michael York hos Turner Classic Movies 
(en) Michael York hos Rotten Tomatoes 
(en) Michael York hos The Movie Database 
(en) Michael York hos Internet Broadway Database
Greg Foster

Greg Foster (født 4. august 1958 i Chicago) er en tidligere amerikansk friidrettsutøver.
Foster var i den ypperste verdenseliten på 110 meter hekk gjennom hele 1980-tallet. Han utkjempet mange harde dueller med Roger Kingdom, Mark McKoy og Colin Jackson. Foster lyktes aldri i å bli olympisk mester (han tok sølv i 1984), men han gjorde det kunststykket å vinne tre verdensmestertitler på rad: i Helsingfors 1983, Roma 1987 og Tokyo 1991.
I 1990 ble Foster utestengt fra all idrett i seks måneder etter å ha avlagt positiv dopingprøve på stoffene pseudoefedrin, efedrin og phenylpropanolamine.


== OL-medaljer ==
 1984  Los Angeles -  Sølv i friidrett, 110 m hekk menn  USA


== Referanser ==


== Eksterne lenker ==
(de) Greg Foster – Munzinger Sportsarchiv 
(en) Greg Foster – Olympedia 
(en) Greg Foster – Sports-Reference (OL-resultater – arkivert) 
(en) Greg Foster – World Athletics 
(en) Greg Foster – National Track & Field Hall of Fame
Hafslund Sikkerhet

Hafslund Sikkerhet var en totalleverandør av sikkerhetstjenester i Norge innen for områdene verdi, boligalarm og tjenester til bedriftsmarkedet. Hafslund Sikkerhet ble i 2008 solgt ut av Hafslund konsernet til svenske Securitas Direct. 
Selskapet var delt i tre divisjoner:

Hafslund Sikkerhet Verdi: Hafslund drev en periode med verditransport og eide 33,5% av Nokas (Norsk Kontantservice AS). Selskapet ble med virkning fra 1. september 2006 kjøpt opp av Vakt Service AS.Hafslund Sikkerhet Privat var et datterselskap i Hafslund ASA. Selskapet leverte boligalarm til om lag 80 000 husstander. Selskapet ble i 2008 kjøpt opp av Securitas Direct AS for 525 millioner NOK.Hafslund Sikkerhet Bedrift var et datterselskap i Hafslund ASA. Selskapet endret navn i 2007 til Hafslund Infratek, dette etter at Hafslund ASA skilte ut sine tekniske tjenester. I 2008 ble navnet endret nok en gang, da til to selskap, henholdsvis Infratek Vakt og Infratek Sikkerhet. Infratek Vakt leverte vektertjenester frem til 2009 mens Infratek Sikkerhet fortsatt leverer de fleste tjenester til bedriftsmarkedet innenfor: Alarm, Sikkerhetssystemer, Adgangskontroll, Kameraovervåkning, Lås og beslag, Integrert sikkerhet, Elektronisk varesikring og Elsikkerhetstjenester.Infratek Vakt inkludert SMB-alarmporteføljen ble solgt til Vakt Service AS i juli 2009 for 83 millioner NOK. Etter dette har hverken Hafslund eller Infratek noen form for fysiske vektertjenester lenger. Infratek Sikkerhet leverer fortsatt tjenester for driftssentral og kjøper utrykningstjenester av Nokas Security (tidligere Vakt Service).


== Se også ==
Infratek Elsikkerhet


== Referanser ==


== Eksterne lenker ==
Infrateks hjemmeside Arkivert 23. mars 2021 hos Wayback Machine.
Roger Kingdom

Roger Nona Kingdom (født 26. august 1962 i Vienna, Georgia) er en tidligere amerikansk friidrettsutøver og nåværende trener for Tampa Bay Buccaneers i National Football League (NFL).
I ungdomsårene var Roger en lovende utøver i høyde og diskos, og spilte i tillegg amerikansk fotball.
Han hadde en lang og merittrik karriere som hekkeløper, og vant to olympiske gullmedaljer på 110 meter hekk. Han satte verdensrekord på øvelsen på 12,92 i Zürich, Sveits i 1989, en rekord som ble slått med et hundredels sekund i 1993 av Colin Jackson under et løp i Stuttgart.


== Trenerkarriere ==
I 2004 tok Kingdom en stilling som assistenttrener for California University of Pennsylvanias friidretts- og terrengløpslag. Han tok styringen over begge lagene i 2006.
Den 6. mars 2014 begynte Kingdom å jobbe som assistant strength and conditioning coach for NFLs Arizona Cardinals. Cardinals' hovedtrener for styrke og utholdenhet Buddy Morris hadde tidligere vært Kingdoms styrketrener da han gikk på University of Pittsburgh. Kingdoms hovedfokus var spillernes hastighet.I 2018 var Kingdom midlertidig leder for friidrett og terrengløp på University of Central Florida.
Kingdom returnerte til NFL som speed and conditioning coach for Tampa Bay Buccaneers i 2019. I Tampa jobbet han igjen under hovedtrener Bruce Arians, som hadde vært Cardinals' hovedtrener da Kingdom jobbet der. I 2021 vant Kingdom Super Bowl LV med Tampa Bay Buccaneers.


== OL-medaljer ==
 1984  Los Angeles -  Gull i friidrett, 110 m hekk menn  USA
 1988  Seoul -  Gull i friidrett, 110 m hekk menn  USA


== VM-medaljer ==
 1995  Göteborg -  Bronse i friidrett, 110 m hekk menn


== Referanser ==


== Eksterne lenker ==
(de) Roger Kingdom – Munzinger Sportsarchiv 
(en) Roger Kingdom – Olympedia 
(en) Roger Kingdom – Sports-Reference (OL-resultater – arkivert) 
(en) Roger Kingdom – Georgia Sports Hall of Fame 
(en) Roger Kingdom – World Athletics 
(en) Roger Kingdom – National Track & Field Hall of Fame 
(en) Roger Kingdom – Track and Field Statistics
Thierry Vigneron

Thierry Vigneron (født 9. mars 1960 i Gennevilliers) er en fransk friidrettsutøver. Han var gjennom flere år i verdenstoppen i stavsprang.
Han forbedret verdensrekorden til polakken Władysław Kozakiewicz den 20. juni 1981 fra 5,78 m til 5,80. Denne rekorden stod helt til 26. mai 1984, da Serhij Bubka begynte arbeidet med å flytte rekorden til over 6 meter. Vigneron tok bronse under OL 1984 i Los Angeles og sølv under VM 1987 i Roma. Han la opp som aktiv utøver i 1996.


== Referanser ==


== Eksterne lenker ==
(de) Thierry Vigneron – Munzinger Sportsarchiv 
(en) Thierry Vigneron – Olympics.com 
(en) Thierry Vigneron – Olympic.org 
(en) Thierry Vigneron – Olympedia 
(en) Thierry Vigneron – Sports-Reference (OL-resultater – arkivert) 
(en) Thierry Vigneron – World Athletics 
(fr) Thierry Vigneron – Fédération française d athlétisme 
(en) Thierry Vigneron – Track and Field Statistics
Clifford Chance

Clifford Chance LLP er et internasjonalt advokatfirma med hovedkontor på Canary Wharf i London. Selskaper ble etablert i 1987 og var i 2004 verdens største advokatfirma regnet etter inntekt og antall advokater, og hadde (2008) 3800 advokater og jurister (herunder 645 partnere) og 3340 ikke-juridisk tilsatte. Clifford Chance har 28 avdelinger spredt over Nord- og Syd-Amerika, Europa, Midtøsten og Øst-Asia.


== Eksterne lenker ==
Offisielt nettsted 
(en) Clifford Chance – kategori av bilder, video eller lyd på Commons
Sven Nykvist

Sven Vilhem Nykvist (født 3. desember 1922 i Moheda i Kronobergs län, død 20. september 2006) var en svensk filmfotograf og -regissør.
Han begynte i svensk filmindustri i 1941 og arbeidet seg oppover til sjefsfotograf (1945). Nykvist regnes som en av verdens fremste i sitt fag og har fotografert filmer for regissører som Ingmar Bergman (fast fra 1960) og Woody Allen. Han har fotografert over 120 spillefilmer.


== Filmografi (i utvalg) ==
(som sjefsfotograf)

1945: Barna fra Frostmofjellet (Barnen från Frostmofjället)
1969: An-Magritt
1972: Viskningar och rop
1975: Black Moon
1975: Ransom
1982: Fanny og Alexander (Fanny och Alexander)
1986: Offeret
1988: Tilværelsens uutholdelige letthet, Oscar-nominasjon
1989: Mord og andre misforståelser
1992: Chaplin
1995: Kristin Lavransdatter
1998: Celebrity


== Priser og utmerkelser ==


=== Oscar for beste kinematografi ===
1972: (Viskningar och rop)
1982: (Fanny og Alexander)


== Referanser ==


== Eksterne lenker ==
(en) Sven Nykvist på Internet Movie Database 
(sv) Sven Nykvist i Svensk Filmdatabas 
(da) Sven Nykvist på Filmdatabasen 
(da) Sven Nykvist på danskefilm.dk 
(da) Sven Nykvist på Scope 
(fr) Sven Nykvist på Allociné 
(en) Sven Nykvist på AllMovie 
(en) Sven Nykvist hos Turner Classic Movies 
(en) Sven Nykvist hos The Movie Database
Anette Young

Anette Young (født 31. mars 1976 i Halden) er en norsk reality-TV-deltaker kjent for sin deltakelse i Big Brother i 2001 og for et mye omtalt søksmål mot kjendisbladet Se & Hør. 
I 2001 deltok Young i den første norske versjonen av reality-serien Big Brother. Hun kom helt til finalen og endte til slutt på fjerdeplass, med et opphold på 97 dager i Big Brother-huset. For dette ble hun kåret til «folkets TV-favoritt» under Gullruten 2001. Senere på året deltok hun i dokumentaren Big Brother 100 dager etter, var programleder i gameshowet Far Out og deltager i gjenforeningsprogrammet Tilbake i huset. Året etter var hun medprogramleder i andre sesong av Big Brother og noen år senere programleder i radiokanalen Radio City (2005).


== Rettssaken mot Se og Hør ==
Under oppholdet i Big Brother-huset innledet Young et forhold med Rodney Omdal Karlsen, som var en annen deltaker i reality-programmet. Da forholdet til Karlsen tok slutt i 2003, publiserte ukebladet Se og Hør en artikkel der de kom med en rekke påstander om årsakene til bruddet. Dette reagerte det tidligere paret sterkt på, ettersom de ikke lenger ønsket å være offentlige personer. Paret klaget saken inn for Pressens faglige utvalg i 2003, men fikk ikke medhold. Året etter gikk de rettens vei og vant fram, først i tingretten og deretter i lagmannsretten (2006). Der ble de tilkjent en oppreisning på 445 000 kroner samt at bladet måtte betale saksomkostninger på 300 000 kr. Se og Hør anket saken til Høyesterett, men tapte også der. De måtte betale over 700 000 i saksomkostninger og over 400 000 i erstatning til Karlsen og Young.Advokat Per Danielsen uttalte at rettsavgjørelsen var «skjellsettende», og at dommen ville styrke vernet om privatlivet merkbart i tiden fremover. Redaktør Magne Lerø mente at høyesterettsdommen i realiteten også fradømte Pressens faglige utvalg etisk dømmekraft siden de hadde konkludert med at Se og Hørs handlinger ikke brøt med god presseskikk.
Det er ... ikke akseptabelt at en publikasjon går ut med en reportasje om at et forhold er avsluttet, der det ikke er på det rene eller der det er en usikker fase mellom partene. I en slik situasjon trenger privatlivet vern, også når det gjelder formidling av sanne opplysninger


== Referanser ==


== Eksterne lenker ==
(en) Anette Young på Internet Movie Database 
(no) Anette Young hos Filmfront 
(no) Tett på nett: Anette Young (VG, 2001)
Additiv fargesyntese

Additiv fargesyntese (eller additiv fargeblanding) oppstår ved at lys med ulik bølgelengde sendes ut fra en lyskilde. Øyet oppfatter det utsendte lyset som ulike farger, avhenging av blandingsforholdet mellom primærfargene. Farger på en TV- eller dataskjerm og farger projisert via en projektor oppstår som et resultat av additiv fargeblanding.
Som primærfarger brukes rødt, grønt og blått (RGB). Like deler av primærfargene rødt og grønt gir sekundærfargen gult, like deler blått og grønt gir cyan, mens blått og rødt gir sekundærfargen magenta. Når alle tre primærfargene blandes i like deler, oppfatter øyet det som hvitt. Ved å variere lysstyrken for primærfargene i ulike blandingsforhold, vil en få fram alle farger i spekteret.
Den additive fargesyntesen bryter med intuitiv forståelse av hvordan farger oppstår som et resultat av blanding av farger, som når en f.eks. blander blå og gul farge fra et maleskrin og får grønt. Forskjellen skyldes at farger som blir reflektert fra en overflate – og ikke som direkte utsendt lys – består av cyan, magenta og gult som primærfarger, mens rødt, grønt og blått blir sekundære farger. En slik fargesyntese kalles subtraktiv fargeblanding.
Både additiv og subtraktiv fargeblanding er et resultat av hvordan øyet oppfatter farger, og ikke iboende egenskaper ved lyset. Det er stor forskjell på gult lys (med en bølgelengde på 580 nm) og en blanding av rødt og grønt lys. For øyet gjør det imidlertid ingen forskjell.
Oppfinnelsen av additiv fargeblanding, såkalt trefargefotografi, tillegges James Clerk Maxwell, som i 1861 fikk fotografen Thomas Sutton til å ta tre bilder av et rutete skjerf med rødt, grønt og blått filter foran linsa. De tre bildene ble framkalt og deretter projisert på en skjerm via tre projektorer utstyrt med de samme tre filtrene. Resultatet ble et komplett fargebilde.


== Se også ==
Subtraktiv fargesyntese


== Eksterne lenker ==
 (en) Additive colors – kategori av bilder, video eller lyd på Commons
Rodney Omdal Karlsen

Rodney Omdal Karlsen (født 26. juni 1974 i Skien) er en norsk reality-deltaker som ble kjent gjennom sin deltakelse i reality-programmet Big Brother i 2001 og for et mye omtalt søksmål mot kjendisbladet Se & Hør.
I 2001 deltok Karlsen i den første norsk versjonen av reality-serien Big Brother. Han ble stemt ut etter 69 dager, men ble stemt inn igjen da en annen deltager trakk seg. Han kom helt til finalen og havnet til slutt på en tredjeplass. Han tilbragte totalt 84 dager i huset og fikk 484 018 stemmer i finalen. Senere på året deltok han i dokumentaren Big Brother 100 dager etter og i gjenforeningsprogrammet Tilbake i huset, som begge ble sendt høsten 2001. I tillegg var han programleder (sammen med Anette Young) i det kortlivede gameshowet Far Out.Karlsen er født i Skien, men har i flere år bodd i Åmot i Hedmark. Han arbeidet som boredekksoperatør før sin deltakelse i Big Brother.


== Rettssaken mot Se og Hør ==
Under oppholdet i Big Brother-huset innledet Karlsen et forhold med Anette Young, som var en annen deltaker i reality-programmet. Da forholdet tok slutt i 2003, publiserte ukebladet Se og Hør en artikkel der de kom med en rekke påstander rundt årsakene til bruddet. Dette reagerte det tidligere paret sterkt på, spesielt ettersom de ikke lenger ønsket å være offentlige personer. De klagde saken inn for Pressens faglige utvalg, men fikk ikke medhold. Året etter gikk de rettens vei og vant fram, først i tingretten og deretter i lagmannsretten (2006). Der ble de tilkjent en oppreisning på 445 000 kroner samt at bladet måtte betale saksomkostninger på 300 000 kr. Se og Hør anket saken til Høyesterett, men tapte også der. De måtte betale over 700 000 i saksomkostninger og over 400 000 i erstatning til Karlsen og Young.Advokat Per Danielsen uttalte at rettsavgjørelsen var «skjellsettende», og at dommen ville styrke vernet om privatlivet merkbart i tiden fremover. Redaktør Magne Lerø mente at høyesterettsdommen i realiteten også fradømt Pressens faglige utvalg etisk dømmekraft siden de hadde konkludert med at Se og Hørs handlinger ikke brøt med god presseskikk.
Det er ... ikke akseptabelt at en publikasjon går ut med en reportasje om at et forhold er avsluttet, der det ikke er på det rene eller der det er en usikker fase mellom partene. I en slik situasjon trenger privatlivet vern, også når det gjelder formidling av sanne opplysninger


== Referanser ==


== Eksterne lenker ==
(en) Rodney Omdal Karlsen på Internet Movie Database 
(no) Rodney Omdal Karlsen hos Filmfront
Far Out

Far Out er et norsk gameshow som ble sendt på TVNorge i 2001. Programmet ble ledet av de to tidligere Big Brother-deltakerne Anette Young og Rodney Omdal Karlsen. Janka Polliani var dommer og «sidekick» for programlederne. Konseptet gikk ut på at to par av gangen skulle konkurrere om å vinne en reise. For å klare det måtte de reise rundt om i Europa og løse diverse merkverdige oppgaver de fikk utdelt. Seerne kunne påvirke hvem som skulle gå videre gjennom SMS. Programmet gikk på mandager.
Opptakene ble gjort i Helsingfors, Amsterdam, Madrid, Zürich, Wien, Stockholm, Brussel og Tallinn.


== Seertall og mottakelse ==
Far out ble en seermessig flopp og ble derfor tatt av lufta etter noen få episoder. Seertallene for premieren var så høye som 352 000, men etter det falt interessen betraktelig og etter seks uker var helt nede på 78 000.Programmet fikk lunken mottakelse av Aftenpostens anmelder som opplevde det som kjedelig. Hun mente videre at det var selve programkonseptet som var problemet.Programmet ble tatt av lufta etter 6 sendinger. Intensjonen var å lage 12 programmer.


== Referanser ==


== Eksterne lenker ==
(en) Far Out på Internet Movie Database 
(no) Far Out hos Filmfront
Subversion

Subversion (også kjent som svn etter navnet på kommandolinjeklienten) er et versjonskontrollsystem som brukes til å holde rede på utviklingshistorien til en samling med filer og kataloger.
Det distribueres under CollabNet/Tigris.org Apache-style license Arkivert 10. oktober 2006 hos Wayback Machine. og er derfor fri programvare/åpen kildekode.


== Historie ==
Prosjektet ble startet i begynnelsen av år 2000 av CollabNet, Inc. for å utvikle et versjonskontrollprogram som kunne erstatte Concurrent Versions System (CVS).
CVS er velprøvd og stabilt, men manglet en del grunnleggende funksjonalitet som for eksempel flytting av filer og versjonering av kataloger.
Istedenfor å bygge videre på CVS som er bygd oppå RCS, valgte utviklerne å starte helt på nytt, basert på erfaringene fra bruken av CVS.
Den grunnleggende designen av Subversion ble tenkt ut av Jim Blandy som sammen med Karl Fogel brukte CVS på daglig basis, men som etterhvert ble frustrert over begrensningene som programmet inneholdt.
Da CollabNet kontaktet Karl Fogel for å lage et nytt versjonskontrollsystem, gikk han sammen med Jim Blandy og Ben Collins-Sussman inn i prosjektet der de arbeidet videre på den modellen som Blandy hadde laget.
Prosjektet fikk raskt hjelp av mange innen opensourcemiljøet, og inneholder i dag bidrag fra hundrevis av personer.


== Funksjonalitet ==
Versjonskontroll av katalogstruktur i tillegg til enkle filer, flytting av filer og kataloger kan gjøres uten å ødelegge historien.
Atomisk innlegging; enten går hele innleggingen inn i depotet eller ingenting.
Globale revisjonsnumre – relaterte forandringer kan legges inn i en og samme revisjon.
Lagring av metadata, informasjon som kan lagres i tillegg til innholdet i filen.
Versjonskontroll av symbolske lenker.


== Versjoner ==
5. juni 2000
Prosjektet blir opprettet i CVS.
30. august 2001
Subversionkildekoden importeres inn i et nytt Subversiondepot, all tidligere historie blir liggende igjen i CVS.
23. februar 2004
Versjon 1.0.0.
29. september 2004
Versjon 1.1.0.
21. mai 2005
Versjon 1.2.0.
2. januar 2006
Version 1.3.0.


== Eksterne lenker ==
(en) Offisielt nettsted 
(en) Apache Subversion – kategori av bilder, video eller lyd på Commons 
FAQ Arkivert 12. august 2006 hos Wayback Machine.
Version control with Subversion – Offisiell dokumentasjon / bok
Ivar Nørve

Ivar Trygve Nørve (født 16. mai 1941) er en norsk skuespiller.Nørve er kjent fra både teater, film og fjernsyn. Han er kjent fra filmer som Kimen (1974), Over stork og stein (1994), Villmark (2003), samt flere filmer om Olsenbanden. På fjernsyn medvirket han i et par år i såpeoperaen Offshore på NRK, og han hadde en av hovedrollene i dramaserien Soria Moria på samme kanal. Han har spilt i en stor mengde teateroppsetninger.Nørve er utdannet ved Londons Royal Academy of Dramatic Art og i Chicago. Han ble ansatt ved Oslo Nye Teater i 1974. Har også arbeidet ved Rogaland Teater, Den Nationale Scene og Riksteatret. Han benyttes flittig som stemmeskuespiller på film og har gitt stemme til bl.a. Ole Brumm, Mummipappa, Majestix, Fred Flintstone, De Ignorante Elgene, Postmann Pat (sanger), Drømmefall - Den Lengste Reisen m.m.


== Filmografi ==


== Stemmer ==


== Referanser ==


== Eksterne lenker ==
(en) Ivar Nørve på Internet Movie Database 
(no) Ivar Nørve hos Sceneweb 
(en) Ivar Nørve hos The Movie Database 
vg.no/film: Ivar Nørve